મેરાન્યૂઝ નેટવર્ક.અમદાવાદઃ અમદાવાદના અમરાઈવાડી પોલીસ સ્ટેશનને એલજી હોસ્પિટલમાંથી સૂચના મળી કે તેમના વિસ્તારની એક મહિલાએ આત્મહત્યા કરવા માટે ફિનાઈલ પી લીધુ છે અને સારવાર માટે એલજી હોસ્પિટલ લાવવામાં આવી છે. આ સૂચના આધારે પોલીસ એલજી હોસ્પિટલ પહોંચી પણ ત્યાં સારવાર લઈ રહેલી મહિલાની આપવીતી સાંભળી પોલીસ અધિકારીઓ પણ ચૌંકી ઉઠયા હતા. પોલીસે મહિલાની ફરિયાદ આધારે કરણસિંહ ચાવડા સામે બળાત્કારની ફરિયાદ નોંધી તપાસ શરૂ કરી છે.